शुक्रवार, 20 अप्रैल को सन्त पापा फ्राँसिस ने दक्षिणी इटली के आलेसान्नो एवं बारी स्थित मोलफेत्ता की प्रेरितिक यात्रा की। इस तीर्थयात्रा का उद्देश्य पाक्स क्रिस्टी अर्थात् ख्रीस्त की शांति नामक विश्वव्यापी अभियान के समर्थक स्व. धर्माध्यक्ष डॉन टोनिनो बेल्लो के निधन की 25 वीं पुण्य तिथि पर उनके प्रति भाव भीनी श्रद्धान्जलि अर्पित करना था। धर्माध्यक्ष टोनिनो का जन्म सन् 1935 ई. में आलेसान्नो में हुआ था तथा आलेसान्नो एवं मोलफेत्ता में ही वे अपनी प्रेरिताई करते रहे थे।